

**ภาพข่าวประชาสัมพันธ์**

**กรุงไทย เสริมแกร่งลูกค้าธุรกิจ จัดสัมมนา“เจาะลึกเศรษฐกิจ-การเงิน” รับมือผลกระทบ สงครามการค้าโลก**

ธนาคารกรุงไทย เดินหน้าสนับสนุนภาคธุรกิจไทยให้พร้อมรับมือกับความผันผวนของเศรษฐกิจโลก จัดสัมมนา “Krungthai Global Markets Exclusive Talk” ภายใต้หัวข้อ “Navigating through Tariff Turbulence and US-China Conflict” โดยทีมผู้เชี่ยวชาญจาก Krungthai GLOBAL MARKETS เพื่อถ่ายทอดข้อมูลเชิงลึกด้านเศรษฐกิจ การเงิน และแนวทางการบริหารความเสี่ยงจากผลกระทบของสงครามการค้าและความขัดแย้งระหว่างประเทศมหาอำนาจ โดยได้รับความสนใจจากผู้บริหารฝ่ายการเงินขององค์กรพันธมิตรชั้นนำ กว่า 30 บริษัท เข้าร่วมแลกเปลี่ยนมุมมองและรับฟังข้อมูลเชิงวิเคราะห์ เพื่อเตรียมพร้อมวางแผนธุรกิจอย่าง รอบด้าน ณ โรงแรม Anantara Siam Bangkok เมื่อวันที่ 21 พฤษภาคม 2568 ที่ผ่านมา

ธนาคารกรุงไทย มุ่งมั่นพัฒนาผลิตภัณฑ์และบริการทางการเงิน ตอบโจทย์ลูกค้าในทุกมิติ พร้อมเสริมองค์ความรู้และกลยุทธ์เชิงลึก สนับสนุนการปรับตัวรับมือกับความผันผวนของเศรษฐกิจโลก จากผลกระทบของสงครามการค้า และบริหารจัดการความเสี่ยงทางการเงินได้อย่างมีประสิทธิภาพ เพื่อสร้างความมั่นคงให้กับธุรกิจ พร้อมขับเคลื่อนเศรษฐกิจไทยให้เติบโตอย่างยั่งยืน ตามวิสัยทัศน์ **“กรุงไทย เคียงข้างไทย สู่ความยั่งยืน”**

**ทีม Marketing Strategy
23 พฤษภาคม 2568**